તાતા-બિરલા અને અંબાણી જેવા ઉદ્યોગપતિઓનાં સમાજકાર્યો બિરદાવવા જેવા છે, તેમણે સમાજ માટે આપેલાં યોગદાનો પ્રસંનીય છે; પણ અમને ડોનેશન નથી જોઈતું.... અમને નાગરી સુવિધાઓ જોઈએ છે જેનાથી અમે વર્ષોથી વંચિત છીએ એમ જણાવતાં પ્રદીપ જોષીએ કહ્યું હતું કે ‘અમને નૅશનલ પૉલિટિક્સમાં રસ નથી. અમને રસ છે અમારા વિસ્તારની ગંદકી દૂર થાય. અમારા વિસ્તારમાં અમે સુરક્ષાપૂર્વક હરીફરી શકીએ. આ કાર્ય માટે અમારે પૉલિટિશ્યનની જ જરૂર છે. આ કાર્ય એક પૉલિટિશ્યન જ કરી શકે. અમને અમારા મૂળભૂત હક્કો રાજકારણી જ અપાવી શકે એમ છે. આ કાર્યો એક સ્થાનિક રાજકારણી જ કરી શકે, ઉદ્યોગપતિ નહીં. આથી જ અમે આ વખતે પ્રવીણ છેડાની પસંદગી કરી છે. અમારા રહેવાસીઓને ડોનેશનની નહીં, મૂળભૂત અધિકારો પાછા મળે એમાં રસ છે. એના માટે અમે કોઈ પાર્ટી નહીં, વ્યક્તિની પસંદગી કરી છે જે વ્યક્તિના વચન પર અમને પૂર્ણ વિશ્વાસ છે.’